OpenLLM-France/wikimedia huggingface dataset:
# David Politzer

Hugh David Politzer (Nova York, EUA, 1949) és un físic i professor universitari estatunidenc guardonat amb el Premi Nobel de Física l'any 2004.

## Biografia

Va néixer el 31 d'agost de 1949 a la ciutat de Nova York. Va estudiar a la Bronx High School of Science l'any 1966, i va rebre la llicenciatura en física a la Universitat de Michigan l'any 1969 i el doctorat a la Universitat Harvard l'any 1974.
Becari entre 1974 i 1977 a la Universitat Harvard, aquell any fou nomenat professor a l'Institut Tecnològic de Califòrnia, on actualment és professor de física teòrica.

## Recerca científica

L'any 1973, va descriure el fenomen de la llibertat asimptòtica per la qual, a major proximitat entre quarks, menor és la interacció forta entre aquests. Així doncs, quan els quarks estan extremadament pròxims, la interacció nuclear entre aquests és tan feble que es comporten gairebé com a partícules lliures. Aquest fenomen fou descobert, independentment i al mateix temps, pels investigadors David Gross i Frank Wilczek, i fou cabdal per al descobriment de la cromodinàmica quàntica.
Amb la col·laboració de Thomas Appelquist, va predir l'existència del quarkoni, una partícula elemental composta d'un quark c i la seva antipartícula.
L'any 2004, compartí el Premi Nobel de Física amb David Gross i Frank Wilczek pel descobriment de la llibertat asimptòtica en la teoria de la interacció forta.

## Enllaços externs

* «David Politzer» (en anglès). The Nobel Prize. The Nobel Foundation.
# Serrat del Llamp

El Serrat del Llamp és una muntanya de 967 metres que es troba al municipi de Moià, a la comarca del Moianès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Saúl Álvarez

Santos Saúl Álvarez Barragán (Guadalajara, Jalisco; 18 de juliol de 1990), més conegut com a "Canelo", és un boxador professional mexicà ha guanyat campionats mundials en quatre categories diferents de pes. És l'actual campió mundial de la AMB(Súper), del CMB, de la FIB i de The Ring del pes mitjà. També ha estat campió de la AMB, CMB, OMB i The Ring de pes superwélter, així com de la AMB (Regular) de pes supermitjà i de l'OMB de pes semicomplet.
És conegut per ser un contra-golpeador capaç d'explotar buits en la guàrdia dels seus oponents mentre esquiva cops amb moviments de cap i cintura. També és conegut pel seu copeig al cos. El 15 de setembre de 2018 va derrotar el kazakh Gennady Golovkin, guanyant així els cinturons del CMB i AMB de pes mitjà. La baralla amb Golovkin va ser nomenada com el millor combat del 2018. En 2019 va ser triat com el boxador de l'any per la revista The Ring, i va ser nominat a Peleador de la Dècada per l'Associació d'Escriptors de Boxa dels Estats Units.
Des de 2015 fins a l'actualitat, ha estat considerat un dels 10 millors boxadors del món.
Des de 2019 està classificat com el boxador número 1, lliura per lliura, per la revista The Ring, BoxRec, i l'Associació d'Escriptors de Boxa dels Estats Units.

## Referències

* ↑ «Canelo Álvarez». Arxivat de l'original el 14 de novembre de 2010. [Consulta: 19 abril 2011].
* ↑ https://cnnespanol.cnn.com/2019/11/03/canelo-alvarez-noquea-a-sergey-kovalev-y-ahora-es-campeon-de-peso-semipesado/
* ↑ https://boxrec.com/en/proboxer/348759
* ↑ https://www.vice.com/en_ca/article/d3yvpv/the-tactical-guide-to-gennady-golovkin-vs-canelo-alvarez
* ↑ https://www.bloodyelbow.com/2017/9/23/16197854/canelo-alvarez-vs-ggg-gennady-golovkin-moves-to-remember-boxing-technique Arxivat 2020-10-31 a Wayback Machine.
* ↑ https://www.theguardian.com/sport/2018/sep/16/canelo-alvarez-gennady-golovkin-fight-report
* ↑ https://boxrec.com/media/index.php/Ring_Magazine_Fighter_of_the_Year
* ↑ http://www.bwaa.org/single-post/2019/12/16/BWAA-Announces-Its-Annual-Award-Candidates-For-2019
* ↑ https://www.espn.com/boxing/story/_/id/13710143/roman-gonzalez-takes-top-spot
* ↑ https://www.espn.com/boxing/story/_/id/17142059/terence-crawford-makes-jump
* ↑ https://www.espn.com/boxing/story/_/id/18968693/gennady-golovkin-new-no-1
* ↑ https://www.espn.com/boxing/story/_/id/24722506/pound-pound-rankings-canelo-alvarez-makes-top-3-boxing
* ↑ https://www.ringtv.com/583104-ring-ratings-update-canelo-alvarez-advances-to-pound-for-pound-no-1-as-the-debate-continues/
* ↑ http://www.bwaa.org/single-post/2019/12/18/Canelo-Alvarez-Is-The-BWAA%E2%80%99s-New-Pound-For-Pound-King
# Aryan Tari

Aryan Tari (4 de juny de 1999) és un jugador d'escacs noruec que té el títol de Gran Mestre Internacional des del 2016.
A la llista d'Elo de la FIDE del febrer de 2022, hi tenia un Elo de 2660 punts, cosa que en feia el jugador número 2 (en actiu) de Noruega i 79è del món. El seu màxim Elo va ser de 2660 punts, a la llista del gener de 2022 (posició 79 al rànquing mundial).

## Resultats destacats en competició

Tari, que té els pares d'origen iranià, aconseguí la seva primera norma de GM a l'Obert de Noruega del 2013 fent 6 punts de 9 i enfrontat-se a cinc Grans Mestres, assolint una performance de 2585 quan sols tenia 2293 d'Elo i encara no tenia cap títol. El 2015 representant Noruega obtingué una doble norma de Gran Mestre al Campionat d'Europa per equips. D'aquesta forma aconseguí el títol de Gran Mestre a l'edat de 16 anys 5 mesos i 18 dies.
El 2015 amb només setze anys fou Campió de Noruega amb 7 punts de 9, esdevenint el tercer noruec més jove de la història del campionat.
El setembre de 2017 a Tbilisi, a la Copa del Món eliminà a David Howell però fou derrotat per Aleksandr Lenderman per ½ a 1½ a la segona ronda. El novembre de 2017 a Tarvisio (Itàlia) es proclamà campió del món juvenil després de sumar 8½ punts d'11 i superar en el desempat a Aravindh Chithambaram i Manuel Petrosyan.
El gener de 2021 va participar al magistral del torneig Tata Steel de 2021, on hi acabà vuitè, dos punts i mig per sota del campió Jorden van Foreest.

### Participació en olimpíades d'escacs

Tari ha participat, representant Noruega, en l'Olimpíada d'escacs de 2014 amb un resultat de (+3 =3 –3), amb el 50,0% de la puntuació i amb una performance de 2490.

## Referències

* 1 2 «Nota biogràfica de Aryan Tari» (en anglès). Chessgames.com. [Consulta: 7 abril 2016].
* ↑ «"Rànquing d'escaquistes per federació: Noruega"» (en anglès). lloc web de la FIDE. [Consulta: 3 febrer 2022].
* ↑ «Evolució Elo d'Aryan Tari» (en anglès). FIDE consulta= 3 de febrer de 2022.
* ↑ «Aryan Tari – GM Norm at thirteen». chessbase.com. [Consulta: 7 abril 2016].
* ↑ Blauhut, Holger. «Aryan Tari wins Norwegian Championship». chessbase.com. [Consulta: 7 abril 2016].
* ↑ «Arbre d'emparellaments». [Consulta: 22 novembre 2017].
* ↑ «Aryan Tari (18) verdensmester i sjakk etter drama!». [Consulta: 25 novembre 2017]. (noruec)
* ↑ «Jorden van Foreest wins Tata Stell Chess Tournament 2021» (en anglès). chess.com, 02-02-2021. [Consulta: 27 febrer 2021].
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.
# Georg Åberg

Nils Georg Åberg (Hellestad, Norrköping, 20 de gener de 1893 – Estocolm, 18 d'agost de 1946) va ser un atleta suec que va prendre part en els Jocs Olímpics d'Estocolm de 1912. En ells guanyà la medalla de plata en la prova del triple salt i la de bronze en el salt de llargada. Guanyà el salt de llargada als Jocs Suecs de 1916 i els campionats nacionals de 1912, 1913 i 1915. En retirar-se passà a dirigir la seva pròpia empresa.

## Referències

* ↑ «Georg Åberg Olympic Results». sports-reference.com. Arxivat de l'original el 17 d’octubre 2012. [Consulta: 22 juliol 2016].
* ↑ Georg Åberg. Swedish Olympic Committee
* ↑ Georg Åberg. trackfield.brinkster.net
* ↑ Georg Åberg 1893–1946. storagrabbar.se
# Figino Serenza

Figino Serenza és un municipi italià, situat a la regió de la Llombardia i a la província de Como. L'any 2001 tenia 4.636 habitants.
# Roxana Gómez

Roxana Gómez (Cienfuegos, Cuba, 7 de gener de 1999) és una atleta cubana especialitzada en la prova de 400m llisos. Ha participat en 3 Olimpíades, aconseguint ser finalista en els Jocs Olímpics de Tòquio 2020. A més, ha participat en 4 Campionats del Món i en els Jocs Panamericans de Lima 2019.

## Marques personals

| Disciplina | Marca | Seu | Data |
| 400m llisos | 49.71 | Tòquio | 4 d'agost de 2021 |
| 4x400m relleus femení | 3:26.08 | San Salvador | 7 de juliol de 2023 |
| 4x400m relleus mixt | 3:16.91 | L'Havana | 20 de maig de 2023 |

## Trajectòria professional

Jocs Olímpics :
| Any | Seu | Posició | Prova |
| 2016 | Rio de Janeiro | 15a posició | 4x400m relleus femení |
| 2020 | Tòquio | 8a posició (DNF) | 400m llisos |
| 2020 | Tòquio | 8a posició | 4x400m relleus femení |
| 2024 | París | 11a posició (SF) | 400m llisos |
| 2024 | París | 16a posició | 4x400m relleus femení |
| Campionat del Món ||||
| 2017 | Londres | 17a posició (SF) | 400m llisos |
| 2019 | Doha | 12a posició (SF) | 400m llisos |
| 2019 | Doha | 13a posició | 4x400m relleus femení |
| 2022 | Eugene | 13a posició (SF) | 400m llisos |
| 2023 | Budapest | 13a posició (SF) | 400m llisos |
| 2023 | Budapest | 13a posició | 4x400m relleus femení |
| Jocs Panamericans ||||
| 2019 | Lima | 4a posició | 400m llisos |
| 2019 | Lima | 4a posició | 4x400m relleus femení |

## Referències

* ↑ «Perfil oficial» (en anglès). World Athletics. [Consulta: 26 octubre 2024].
* ↑ «Perfil olímpic» (en anglès). Olympics.com. [Consulta: 26 octubre 2024].
# Tir als Jocs Olímpics d'estiu de 1920 - Fossa olímpica

Tir als Jocs Olímpics d'estiu de 1920 :
| Pistola militar 30 m | homes |
| Pistola militar 30 m equips | homes |
| Pistola lliure, 50 m | homes |
| Pistola lliure 50 m equips | homes |
| Rifle lliure, 300 m tres posicions | homes |
| Rifle lliure, 300 m tres pos. equips | homes |
| Rifle militar, 300 m bocaterrosa | homes |
| Rifle militar 300 m bocat. equips | homes |
| Rifle militar 300 m, drets | homes |
| Rifle militar 300 m, drets equips | homes |
| Rifle militar, 600 m | homes |
| Rifle militar, 600 m equips | homes |
| Rifle militar 300/600 m boc. equips | homes |
| Carrabina, 50 m | homes |
| Carrabina, 50 m equips | homes |
| Tir al cérvol, tret simple | homes |
| Tir al cérvol, doble tret | homes |
| Tir al cérvol, tret simple equips | homes |
| Tir al cérvol, doble tret equips | homes |
| Fossa olímpica | homes |
| Fossa olímpica per equips | homes |
| < 1912 1924> |||
La competició de fossa olímpica va ser una de les vint-i-una proves del programa de Tir dels Jocs Olímpics d'Anvers de 1920. Es disputà entre el 23 i el 24 de juliol de 1920 i hi van prendre part 18 tiradors procedents de 7 nacions diferents.
La puntuació màxima possible era de 100 punts.

## Medallistes

| Or | Plata | Bronze |
| Mark Arie (USA) | Frank Troeh (USA) | Frank Wright (USA) |

## Resultats

| Pos. | Tirador | Nació | Punts |
| | Mark Arie | Estats Units | 95 |
| | Frank Troeh | Estats Units | 93 |
| | Frank Wright | Estats Units | 87 |
| 4 | Frederick Plum | Estats Units | 87 |
| 5 | Horace Bonser | Estats Units | 87 |
| 6 | Robert Montgomery | Canadà | 86 |
| 7 | Johannes Nordahl-Lunde | Noruega | 85 |
| 7 | Henri Quersin | Bèlgica | 85 |
| 9 | Émile Dupont | Bèlgica | 84 |
| 9 | Albert Bosquet | Bèlgica | 84 |
| 11 | William Hamilton | Canadà | 82 |
| 12 | George Whitaker | Regne Unit | 79 |
| — | George Beattie | Canadà | 73 |
| — | Samuel Vance | Canadà | 71 |
| — | John Black | Canadà | 52 |
| — | Enoch Jenkins | Regne Unit | ND |
| — | Veli Nieminen | Finlàndia | ND |
| — | Christiaan Moltzer | Països Baixos | ND |

## Referències

* ↑ «Shooting at the 1920 Antwerpen Summer Games: Men's Trap». sports-reference.com. Arxivat de l'original el 21 de setembre 2011. [Consulta: 11 gener 2018].

## Fonts

* «Olympic Medal Winners». Comitè Olímpic Internacional.
* Wudarski, Pawel. «Wyniki Igrzysk Olimpijskich» (en polonès), 1999. Arxivat de l'original el 16 de febrer 2009. [Consulta: 21 gener 2007].
* (anglès) Tir - Anvers 1920 Arxivat 2007-06-17 a Wayback Machine.
# George Baird

George Baird (Grand Island, 5 de març de 1907 - Rhinebeck, 4 de setembre de 2004) va ser un atleta estatunidenc, especialista en curses de velocitat, que va competir durant la dècada de 1920.
El 1928 va prendre part en els Jocs Olímpics d'Amsterdam, on va guanyar la medalla d'or en la prova dels 4x400 metres relleus del programa d'atletisme formant equip amb Frederick Alderman, Emerson Spencer i Ray Barbuti. En aquesta cursa van establir un nou rècord del món. Una setmana més tard va formar part del quartet que tornà a millorar el rècord del món dels 4x400 metres relleus i que deixà el temps en 3' 13.4".
Baird es graduà per la Universitat d'Iowa i acabà com a professor d'educació a la New York University.

## Millors marques

* 400 metres llisos. 47.9" (1928)
* 4x400 metres relleus. 3' 13.4" (1928)

## Referències

* 1 2 3 «George Baird Olympic Results». sports-reference.com. Arxivat de l'original el 28 d’agost 2011. [Consulta: 30 novembre 2018].
* ↑ George Baird a trackfield.brinkster.net
# Nonantola

Nonantola és un municipi italià, situat a la regió d'Emília-Romanya i a la província de Mòdena. L'any 2005 tenia 14.022 habitants.
# Bateria d'artilleria

Una bateria d'artilleria és una unitat militar tàctica de l'arma d'artilleria, equivalent quant a mida a la companyia de l'arma d'infanteria. Està formada per uns 100 artillers i de 4 a 6 peces d'artilleria. A nivell operatiu, les bateries actuen formant part d'un grup artiller.

## Referències

* «Bateria d'artilleria». Gran Enciclopèdia Catalana. Barcelona: Grup Enciclopèdia Catalana.
# Rosa (Arieja)

Rosa (en francès Rouze) és un municipi francès, situat a la comarca del Donasà, al departament de l'Arieja i a la regió d'Occitània.

## Referències

* ↑ Toponímia occitana
Viccionari
# Sebenef

Sebenef fou el segon faraó de la dinastia XIII. El seu nom Horus fou Hr mH-ib tA.wj, el seu nebti nb.tj iT sxm=f (les dues senyores), el seu nom fou Sekhemkare ("l'ànima de Ra és poderosa") i el seu nom complet Amenemhat Senebef (o Sonbef); a la llista de reis apareix com Semenkhare. Va succeir a Sobekhotep I, i el va succeir Nerikare. Se suposa que era fill d'Amenemhet IV. Alguns experts pensen que podria ser el mateix faraó Amenemhet V. S'ha trobat una estela intacta d'aquest faraó.
# George Ducker

George Ducker (Ontario, 27 de setembre de 1871 - Galt, Ontario, 26 de setembre de 1952) va ser un futbolista canadenc que va competir a cavall del segle xix i el segle xx. El 1904 va prendre part en els Jocs Olímpics de Saint Louis, on guanyà la medalla d'or en la competició de futbol com a membre del Galt F.C., que representava el Canadà.

## Referències

* ↑ «George Ducker Olympic Results». sports-reference.com. Arxivat de l'original el 27 de juliol 2011. [Consulta: 8 octubre 2015].
# Poppi

Poppi és un municipi italià, situat a la regió de la Toscana i a la província d'Arezzo. L'any 2005 tenia 6.077 habitants.
# Abadia de Fontevrault

L'abadia de Fontevrault fou fundada el 1099 per l'ermità Robert d'Arbrissel, reformador religiós amb el suport del papa Urbà II. El primer protector fou el senyor de Montsoreau, d'on el castell és ben a prop. Ha donat origen al poble de Fontevrault-L'Abbaye, prop de Saumur (Anjou).
Hi foren constituïdes tres comunitats per separat: de monges, de monjos i de religiosos llecs, tots sota el guiatge d'una abadessa, al costat d'un hospital. Amb les noves fundacions es formà una congregació, sota la regla benedictina, estesa per Anglaterra, per la península Ibèrica i, sobretot, per França.
Després de néixer Peronella, Ramir II se separà de la seva esposa Agnès de Poitiers, la qual es va retirar en aquest monestir fins a la seva mort el 1159.
Fou suprimida el 1792. L'església, romànica, consagrada el 1119, té quatre cúpules; serví de mausoleu dels reis anglesos Plantagenet. Conserva una curiosa cuina del segle xii. Els claustres, del segle xvi, tenen pintures al fresc.

## Tombes reials

A l'abadia es troben les tombes de diversos reis de la dinastia de Plantagenet, reis d'Anglaterra i senyors d'Aquitània:
* Enric II d'Anglaterra i la seva muller Elionor d'Aquitània, i els seus fills:
* Ricard I d'Anglaterra (el seu cor es troba a Rouen),
* Joana d'Anglaterra (1165-1199), casada amb Guillem II de Sicília i, després, amb Ramon VI de Tolosa.
* Ramon VII de Tolosa, net d'Enric II
* Elisabet d'Angulema, casada amb Joan Sense Terra, rei d'Anglaterra.

## Vegeu també

* Orde de Fontevrault
* Robert d'Arbrissel
# Muscari racemosum

El Muscari racemosum és una planta bulbosa perenne originària del sud-oest de Turquia, on creix en llocs rocosos. De vegades també es cultiva com a planta ornamental. Es pot trobar a la literatura hortícola amb el sinònim Muscari muscarimi.
M. racemosum s’assembla a M. macrocarpum (amb la qual s’ha situat al grup Muscarimia del gènere Muscari). És una planta robusta, amb grans bulbs que tenen arrels carnoses gruixudes. Cada bulb produeix diverses fulles de color verd grisenc. Les flors neixen en una espiga o raïm. Les flors individuals són de 7 a 9 mm de llarg, de color gris-blanc quan estan totalment obertes, de vegades amb un to blavós, amb olor de mesc. Aquesta és l'espècie de la qual el gènere rep el nom (Muscari prové del grec muschos, que significa mesc).

## Referències

* 1 2 Mathew, Brian. The Smaller Bulbs. Londres: B.T. Batsford, 1987. ISBN 978-0-7134-4922-8. , p. 130 (under the name M. muscarimi)
* ↑ Garbari, F. «On the Taxonomy and Typification of Muscari Miller (Liliaceae) and Allied Genera, and on the Typification of Generic Names». Taxon, 1970. DOI: 10.2307/1219056.
# Julio Becerra Rivero

Julio Becerra Rivero (nascut a Cuba el 15 d'octubre de 1973), és un jugador d'escacs estatunidenc, d'origen cubà, que té el títol de Gran Mestre des de 1997.
A la llista d'Elo de la FIDE del setembre de 2020, hi tenia un Elo de 2495 punts, cosa que en feia el jugador número 38 (en actiu) dels Estats Units. El seu màxim Elo va ser de 2614 punts, a la llista de gener de 2009 (posició 149 al rànquing mundial).

## Biografia i resultats destacats en competició

Becerra va guanyar el Campionat de Cuba els anys 1995, 1996, i 1998, i va participar, representant Cuba, a les Olimpíades d'escacs de 1994, 1996 i 1998.
El 1999 va desertar cap als Estats Units, i el 2005 va fixar la seva residència a Miami, on esdevingué Campió de Florida entre 2006 i 2009. Juga la lliga estatunidenca de clubs amb els Miami Sharks, i fou l'MVP de la lliga el 2006.
El 2007 fou quart al torneig The SPICE Cup, organitzat per la Universitat de Texas Tech i el Susan Polgar Institute for Chess Excellence (SPICE), per sota del campió Eugene Perelshteyn i de Gilberto Hernández (2n) i Kamil Miton (3r).

## Notes i referències

* ↑ «Nota biogràfica de Julio Becerra Rivero» (en anglès). Chessgames.com. [Consulta: 26 octubre 2011].
* ↑ «"Rànquing d'escaquistes per federació: Estats Units"» (en anglès). lloc web de la FIDE. [Consulta: 11 setembre 2020].
* ↑ Posició al rànquing mundial i evolució Elo de Julio Becerra Rivero «benoni.de» (en alemany). Arxivat de l'original el 2014-03-18. [Consulta: 26 octubre 2011].
* ↑ «Historial del Campionat de Cuba» (en castellà). ajedrezdeataque.com. [Consulta: 6 desembre 2014].
* ↑ Bartelski, Wojciech. «Men's Chess Olympiads: Becerra Rivero, Julio». OlimpBase. [Consulta: 26 octubre 2011].
* ↑ «Miami Sharks: GM Julio Becerra». Uschessleague.com. Arxivat de l'original el 2009-11-18. [Consulta: 9 novembre 2009].
* ↑ «Nota biogràfica de Julio Becerra Rivero» (en anglès). The United States Chess Federation. [Consulta: 26 octubre 2011].
* ↑ «SPICE Cup 2007: Classificació i partides» (en anglès). 365chess.com. [Consulta: 18 merç 2014].

## Enllaços externs

* Posicions crítiques de les seves partides a «wtharvey.com» (en anglès). [Consulta: 26 octubre 2011].
# Euqueri (consell eclesiàstic)

Euqueri fou un bisbe gal del segle v i començaments del segle vi que fou membre del consell eclesiàstic de la Gàl·lia els anys 524, 527 i 529. Se sap que fou bisbe, però no la seu (en tot cas no fou Lió).
# Toant

Toant és el nom dels següents personatges:
* Toant (fill de Dionís), segons la mitologia grega era fill de Dionís (o de Teseu, segons altres versions) i d'Ariadna. Casat amb Mirina, fou pare d'Hipsípile.
* Toant (fill d'Andrèmon), heroi, fill d'Andrèmon i de Gorge.
* Toant, rei de la Tàurida, apareix a la tragèdia Ifigenia entre els taures.
# Bóboli

Bóboli és una empresa catalana especialitzada en moda infantil present a més de 50 països i ubicada a Llinars del Vallès. L'empresa fou fundada el 1984 per Francisco Algás i actualment és dirigida per les filles d'aquest, les germanes Mónica i Arancha Algás i té uns 200 treballadors. El 2014 van facturar 29 milions d'euros. Està especialitzada en la fabricació, producció i comercialització de moda infantil de 0 a 16 anys. Fabrica dues col·leccions anuals d'unes 700 peces cada una.

## Història

El 1981 Francisco Algás va fundar Star Textil, especialitzada en fabricació de tèxtil per a altres marques.Tres anys més tard la seva dona, Teresa Ochoa, va fundar Bóboli, amb l'objectiu de fer roba de punt per a nens. Progressivament van anar reduint la fabricació per a altres marques i incrementant la fabricació pròpia, fins al punt que el 2014 Bóboli controlava el 100% de la cadena de valor empresarial (disseny, fabricació i distribució del producte).
Durant el 2013 es va construir una nova seu de l'empresa al polígon Llinars Park de Llinars del Vallès (a tocar de l'AP-7), un nou magatzem logístic de 10.000 metres quadrats que va tenir un cost de 3,5 milions d'euros. L'Abril del 2015 la cadena comptava amb 54 botigues físiques, la meitat de les quals mitjançant un contracte de franquícia. També distribueix els seus productes a botigues multimarca i a grans magatzems, arribant als 1.500 punts de venda. El 2014 van facturar 29 milions d'euros, un 20% més que l'any anterior.

## Referències

* 1 2 3 4 PLANAS, JORDI, Tots els camins porten al client. Diari Ara, 12 d'abril de 2015, pàgina 46
* ↑ Bóboli traslladarà l'activitat a Llinars passat l'estiu vinent, El9 Nou, 17/11/2013

## Enllaços externs

* Bóboli - Lloc web oficial